| Ra vermella(*Rana temporaria*) |
| --- |
| *Rana temporaria* |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Amphibia |
| Orde: | Anura |
| Familia: | Ranidae |
| Xénero: | *Rana* |
| Especie: | ***R. temporaria*** |

 |
| Nome binomial |
| *Rana temporaria*Linnaeus, 1758 |
| Subspecies |
| * *R. t. temporaria*
* *R. t. honnorati*
* *R. t. parvipalmata*
 |

A **ra vermella** ou **ra do monte** (*Rana temporaria*) é unha especie de anfibio anuro da familia dos ránidos (*Ranidae*).

É común en Europa e o noroeste de Asia. Vive en lugares húmidos e pasa gran parte da súa vida adulta na terra, volvendo á auga só para agocharse cando a atacan e para reproducirse.

As ras vermellas reprodúcense en primavera. Os machos chaman ás femias cun particular croar, parecido a un gruñido e tras o apareamento as femias poñen grupos flotantes de milleiros de ovos.

Características
---------------

É a máis típica das *ras pardas*, aínda que a morfoloxía das poboacións galegas pode afastarse bastante da do resto das poboacións ibéricas e euoroasiáticas da especie. É máis grande, grosa e robusta que a *Rana iberica*, aínda que nas bisbarras galegas de baixa altitude pode ser relativamente pequena.

Os machos miden entre os 33 e os 55 mm de lonxitude de cabeza e tronco, e pesan entre os 4 e os 17 g. Cómpre destacar que os exemplares adultos de 33 mm e 4 g, achados en poboacións que viven na provincia da Coruña, son os máis pequenos coñecidos para esta especie. As femias son maiores, de 45 a 65 mm de lonxitude e de 6 a 30 g de peso (nas montañas orientais de Lugo e Ourense algúns individuos alcanzan os 90 mm).

A cor dorsal é, en xeral, máis clara e menos variábel que na ra patilonga, predominando as tonalidades amareladas, alaranxadas, avermelladas, ocráceas ou pardas. Os machos poden ser agrisados (até nun 30 % dos casos nalgunhas poboacións). Xeralmente teñen algunhas manchas escuras sobre o dorso, e un barrado ou punteado nas extremidades.

Poden mimetizarse, aclarándose ou escurecéndose para pasaren inadvertidas. E non é descoñecida a aparición de infrecuentes coloracións, tanto negras como vermellas, e volverse azuis na época de apareamento. Así mesmo, coñécense individuos albinos, coa pel amarela e os ollos vermellos.

En Galicia
----------

Distribución da ra vermella.
Ben espallada polo centro e o norte das provincias da Coruña e Lugo, onde se pode encontrar nun amplo rango de altitudes, chagando até o nivel do mar; máis ao sur queda restrinxida ás serras, por riba dos 400–500 m de altitude en Pontevedra, acadando os 1 700 m nos Ancares e no Courel e os 1 900 m en Pena Trevinca, Ourense (nos Pireneos supera os 2 500 m).

As poboacións galegas pertencen á subespecie *Rana temporaria parvipalmata* (Seoane, 1855), de tamaño pequeno ou moi pequeno en relación coa subespecie tipo *R. t. temporaria*, cor frecuentemente avermellada con manchas negras pouco abundantes e o palmado interdixital moi reducido (de onde vén o nome da subespecie). En Galicia, as poboacións das serras acadan un tamaño moito maior que as das terras baixas; as do leste de Lugo (Ancares) son moi semellantes na súa morfoloxía ás ras vermellas doutras zonas de cordilleira Cantábrica, polo que quizais poderían pertencer á subespecie típica, *R. t. temporaria* Linnaeus, 1758.

Notas
-----

1. ↑  Conde Teira, M. A. (1996): "Acerca dos nomes dos anfibios e réptiles galegos" Arquivado 27 de agosto de 2016 en Wayback Machine. en *Cadernos de Lingua, 13*, páx. 84. Real Academia Galega.
2. ↑  Galán, P. e G. Fernández (1993): *Anfibios e réptiles de Galicia*. Vigo: Xerais. ISBN 84-7507-772-6, p. 211.
3. 1 2  Galán e Fernández, *Op. cit.*, p. 212.
4. ↑  Sterry, Paul (1997): *Complete British Wildlife Photoguide*. Londres: Harper Collins. ISBN 0 583 33638 8.
5. ↑  Galán e Fernández, *Op. cit.*, p. 213.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Ra vermella Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Ra vermella*** |

### Bibliografía

* Andrada, Javier (1980): *Guía de campo de los anfibios y reptiles de la península Ibérica*. Barcelona: Omega. ISBN 84-282-0589-2.
* Arnold. E. N. e J. A. Burton (1878): *Guía de campo de los reptiles y anfibios de España y Europa*. Barcelona: Omega. ISBN 84-282-0488-8.
* Galán Regalado, Pedro e Gustavo Fernández Arias (1993): *Anfibios e réptiles de Galicia. Vigo: Xerais*. ISBN 84-7507-772-6.

### Outros artigos

* Catálogo galego de especies ameazadas
* Anfibios
* Ra

### Ligazóns externas

* Na *Lista Vermella* da IUNC. Arquivado 06 de outubro de 2011 en Wayback Machine.
* Fotos en *Amphibians and Reptiles of Europe*

|  |  |
| --- | --- |
| Control de autoridades | 
* Wd: Q27465
* EBID: ID
* GND: 4158082-5
* LCCN: sh85111314

 |

|  |  |
| --- | --- |
| Identificadores taxonómicos | 
* Amphibiaweb: 5168
* BioLib: 330
* DORIS: 484
* Dyntaxa: 208249
* EOL: 331133
* EPPO: RANSTE
* FE: 177921
* FE-New: ID
* Fossilworks: 288767
* GBIF: 2426805
* iNaturalist: 25591
* IRMNG: 10195901
* ITIS: 173444
* IUCN: 58734
* NBN: NBNSYS0000005060
* NCBI: 8407
* Soortenregister: 139988
* TAXREF: 351
* uBio: 30541
* ZooBank: ID

 |

|  |  |
| --- | --- |
| Identificadores | 
* MeSH: D011896
* UMLS: C0034655

 |